Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 351/09)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Montsant”

PDO-ES-A1550-AM05

Datum obavijesti: 20.6.2022.

OPIS I RAZLOZI ODOBRENE IZMJENE

Promjena ograničenja sadržaja hlapljivih kiselina

Opis:

Mijenja se najveći dopušteni sadržaj hlapljivih kiselina za bijela, ružičasta i crna vina starija od godine dana. Za bijela i ružičasta vina starija od godine dana takvo ograničenje nije postojalo. Kad je riječ o crnim vinima, tekst „[...] može se povećati za 0,06 g/l za svaki stupanj alkohola iznad 11 % vol. i za svaku godinu starenja, i to do najviše 1,2 g/l” mijenja se u: „Za vina koja su starjela godinu dana ili više najveći sadržaj hlapljivih kiselina može biti 1,2 g/l”.

Izmjena se odnosi na odjeljak 2.2. specifikacije proizvoda i odjeljak 4. jedinstvenog dokumenta.

Smatra se da je izmjena standardna jer ne odgovara nijednoj kategoriji izmjene iz članka 14. stavka 1. Delegirane uredbe Komisije (EU) 2019/33 od 17. listopada 2018.

Razlozi:

Uobičajena je praksa da crna, bijela i ružičasta vina sa ZOI-jem „Montsant” prolaze postupak starenja. Stoga je uobičajeno da crna, bijela i ružičasta vina imaju sadržaj hlapljivih kiselina veći od 0,80 g/l, koji je utvrđen u specifikaciji za vina mlađa od godine dana. Ovom izmjenom dopušteni sadržaj hlapljivih kiselina povećava se na granice koje je utvrdila Europska unija, a one iznose 1,2 g/l za crna vina i 1,08 g/l za bijela i ružičasta vina.

JEDINSTVENI DOKUMENT

1. Naziv

Montsant

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

3. Likersko vino

4. Opis vina

1. Bijelo vino

SAŽET TEKSTUALNI OPIS

Bistra su, s tonovima u rasponu od limunskožute do slamnatožute boje te ponekad intenzivnih i zlatnih nijansi. Imaju elegantne i suptilne arome zrelog voća, meda i sušenog voća (sušene marelice/breskve). Svilenkasta su, izražene slatkoće i bogatog okusa. Imaju vrlo dugotrajan naknadni okus.

* Za vina koja su starjela godinu dana ili više najveći sadržaj hlapljivih kiselina može biti 1,08 g/l (18 meq/l).

* Najveći sadržaj sumporova dioksida: 200 mg/l ako je sadržaj šećera manji od 5 g/l i 250 mg/l ako je jednak ili veći od 5 g/l.

* Ako nisu navedena ograničenja, mora se poštovati važeće zakonodavstvo.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 11,5 Najmanja ukupna kiselost 3,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,33 Najveći ukupni sadržaj sumporova dioksida (u miligramima po litri)

2. Ružičasto vino

SAŽET TEKSTUALNI OPIS

Sjajne su, intenzivne i bistre boje. Imaju voćne i/ili cvjetne arome, s natruhama zrelih trešanja i jagoda te miris šumskog voća. Elegantna su, slatka i imaju izražen karakter.

* Za vina koja su starjela godinu dana ili više najveći sadržaj hlapljivih kiselina može biti 1,08 g/l (18 meq/l).

* Najveći sadržaj sumporova dioksida: 200 mg/l ako je sadržaj šećera manji od 5 g/l i 250 mg/l ako je jednak ili veći od 5 g/l.

* Ako nisu navedena ograničenja, mora se poštovati važeće zakonodavstvo.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 12 Najmanja ukupna kiselost 3,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,33 Najveći ukupni sadržaj sumporova dioksida (u miligramima po litri)

3. Crno vino

SAŽET TEKSTUALNI OPIS

Može imati različite boje i nijanse, ovisno o starosti. Boja im starenjem prelazi iz crvenijih (trešnja) u narančaste tonove (terakota, jantar). U autohtonim sortama pojavljuju se arome vrlo zrelog voća, među ostalim grožđica, te balzamične i začinske arome. Punog su i zaokruženog okusa, s dugotrajnim naknadnim okusima i zrelim taninima. Baršunasta su.

* Za vina koja su starjela godinu dana ili više najveći sadržaj hlapljivih kiselina može biti 1,2 g/l (20 meq/l).

* Najveći sadržaj sumporova dioksida: 150 mg/l ako je sadržaj šećera manji od 5 g/l i 200 mg/l ako je jednak ili veći od 5 g/l.

* Ako nisu navedena ograničenja, mora se poštovati važeće zakonodavstvo.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 12,5 Najmanja ukupna kiselost 3,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,33 Najveći ukupni sadržaj sumporova dioksida (u miligramima po litri)

4. Likersko vino

SAŽET TEKSTUALNI OPIS

Vino Rancio: stari oksidacijom u drvenim bačvama i/ili metodom „sol y serena” (vino se ostavlja vani na promjenjivim noćnim i dnevnim temperaturama), kojom se ubrzava oksidacija. Čisto i sjajno. Složen miris s notama začina i orašastih plodova te tosta. Suho. Punog okusa.

Bijela i crna vina Mistela: od intenzivne boje meda do narančaste. Slatke arome meda, s natruhom arome agruma. Uglavnom slatki naknadni okus u kojem se zadržavaju te voćne arome.

Vina Grenache: pojačana vinskim alkoholom. Narančaste boje, blago se mijenja. Složena, s notama agruma. Najmanja stvarna alkoholna jakost: 15,5 % vol.

Vina Vimblanc: radi se od prezreloga grožđa Pansal.

Prirodno slatko vino: mošt s visokim sadržajem šećera većim od 272 gr/l, djelomično fermentiran. Bistro. U raznim tonovima. Složeno i uravnoteženo.

* Najveći sadržaj sumporova dioksida: 150 mg/l ako je sadržaj šećera manji od 5 g/l i 200 mg/l ako je jednak ili veći od 5 g/l.

* Ako nisu navedena ograničenja, mora se poštovati važeće zakonodavstvo.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 15 Najmanja ukupna kiselost u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

1. Postupak uzgoja

Ako upravljačko tijelo za oznaku izvornosti smatra da navodnjavanje može štetno utjecati na kvalitetu ili da se njime možda krše pravila, može zabraniti praksu navodnjavanja na određenoj parceli.

Iznimno se mora paziti pri berbi grožđa. Vina obuhvaćena ovim ZOI-jem smiju se proizvoditi samo od grožđa koje je dovoljno zrelo za proizvodnju vina s najmanjom prirodnom alkoholnom jakosti od 10 % vol. ili više, a u slučaju likerskih vina 12 % vol. ili više.

2. Ograničenje koje se odnosi na proizvodnju vina

Za ekstrakciju mošta ili vina i odvajanje od komine trebao bi se primjenjivati odgovarajući pritisak, čime se osigurava da se od svakih 100 kg ubranog grožđa dobiju najviše 74 litre vina.

5.2. Najveći prinosi

1. Bijele sorte 12 000 kilograma grožđa po hektaru

2. 88,8 hektolitara po hektaru

3. Sorte crnoga grožđa 10 000 kilograma grožđa po hektaru

4. 74 hektolitara po hektaru

6. Razgraničeno zemljopisno područje

Područje proizvodnje vina obuhvaćenih ZOI-jem „Montsant” sastoji se od vinograda koji se nalaze u općinama/zemljopisnim područjima navedenima u nastavku. Kvaliteta tih parcela odgovarajuća je za proizvodnju vina s posebnim obilježjima u skladu sa ZOI-jem.

Riječ je o cijelom području sljedećih općina:

La Bisbal de Falset

Cabacés

Capçanes

Cornudella de Montsant

La Figuera

Els Guiamets

Marçà

Margalef

El Masroig

Pradell de la Teixeta

La Torre de Fontaubella

Ulldemolins

Riječ je i o dijelovima područja sljedećih općina:

Falset:

poligoni 8, 9, 10, 11, 12, 13, 14, 15, 16, 17, 18, 23, 26, 27, 28, 29, 30 i 31,

poligon 2: parcele od 1 do 37, od 41 do 70, od 72 do 91, južni dio parcele 93 (1,631 ha), parcele 94, 95, dio parcele 102 (2,5052 ha), parcele 125, 127, od 132 do 135, od 137 do 145, 148 i od 151 do 153,

poligon 3: južni dio parcele 47 (2,1549 ha), parcele 48 i 49, južni dio parcele 50 (1,419 ha), južni dio parcele 52 (1,7365 ha), južni dio parcele 53 (1,2894 ha) i parcela 64,

poligon 19: južni dio parcele 28 (1,0809 ha), južni dio parcele 29 (12,2046 ha), parcele od 30 do 36, od 38 do 46 i od 48 do 58,

poligon 20: parcele od 1 do 17, od 23 do 26, južni dio parcele 27 (2,45 ha), južni dio parcele 28 (1,4096 ha), parcele 29, 30, 32, 33, od 59 do 64, južni dio parcele 65 (0,5789 ha), parcele 66, 68, 72, 73, 74, 79 i 80,

poligon 22: parcele od 1 do 24 i 41,

poligon 24: parcele od 1 do 8, 10, od 31 do 35, 37, od 49 do 52, 54, 55, od 57 do 60.

El Molar:

poligoni 1, 2, 3 i od 11 do 16,

poligon 4: parcele od 1 do 7, zapadni dio parcele 8 (0,5515 ha), parcele od 15 do 17, 34, 35, 41, 43, 47, 48, 56, 58, 61, 64, 66, 67 i od 69 do 71,

poligon 8: parcele od 3 do 18, od 20 do 28, 199, 200 i 202,

poligon 9: parcele 1, od 27 do 32, od 35 do 37, od 47 do 55,

poligon 10: parcele od 1 do 7, od 9 do 12, od 29 do 34, od 45 do 47, od 66 do 71 i 73.

Garcia:

poligon 3: parcela 66,

poligon 6: parcele 101, 105, od 111 do 113,

poligoni 7, 8, 9, 10, 11,

poligon 12: parcele od 1 do 13, od 17 do 38, 45, 133 i 134,

poligon 13: parcele od 70 do 102, 104, 111, od 220 do 226, od 228 do 234, 314 i 315,

poligon 15: parcela 3,

poligon 22: parcela 65,

poligon 23: parcele od 26 do 43, od 60 do 68, 70, od 72 do 78, 80, 81, 83, 84, 86, 87 i 88.

Mora la Nova:

poligon 4: parcele 69, 70, 113 i 120,

poligon 5,

poligon 6: parcele od 3 do 15, od 20 do 27, od 30 do 54, 56, 57, 58, 59 i od 61 do 73,

poligon 7: parcele 8, 9, 10, 14, 16, 24, od 30 do 46, 48, 49, 50, 56 i od 59 do 66, poligon 8: parcele od 76 do 89, od 91 do 97, 99, 100, 101, 102, 105 i 106,

poligon 9: parcele od 38 do 48, 50, 51, 52, 53, 55, 56, 57, 58, 73 i 74,

poligon 10: parcela 8,

poligon 13: parcela 99.

Tivissa:

poligoni 2, 4, od 6 do 12 i od 21 do 23,

poligon 17: parcele od 238 do 251, 253 i 254,

poligon 24: parcela 29.

7. Sorte vinove loze

CABERNET SAUVIGNON

GARNACHA BLANCA

GARNACHA TINTA

MAZUELA – CARIÑENA

MAZUELA – SAMSÓ

8. Opis povezanosti

8.1. Bijelo vino

Bijela vina proizvode se gotovo isključivo od dviju tradicionalnih sorti s tog područja: Garnacha Blanca i Macabeo. Iako se sortom Macabeo dobivaju finija vina, Garnacha Blanca, koja ima veću punoću okusa i bolju strukturu, vrlo je pogodna za proizvodnju vinâ crianza i fermentaciju u hrastovim bačvama usprkos svojoj prirodnoj sklonosti oksidaciji. U konačnoj mješavini osjećaju se natruhe ostalih bijelih sorti (Chardonnay, Pansal, Moscatel de Grano Menudo, Parellada i Picapoll Blanco).

8.2. Crna i ružičasta vina

Sorte Mazuela (Samsó) i Garnacha Tinta mogu se pronaći na cijelom području ZOI-ja. Od njih se proizvode vina punog okusa koja su vrlo pogodna za starenje, posebno ako se prinos vinove loze kontrolira i ako se primjenjuju odgovarajući enološki postupci. Sorta Ull de Llebre najčešća je u južnom dijelu područja gdje je toplije. Ostale sorte crnog grožđa (Cabernet Sauvignon, Garnacha Peluda, Merlot, Monastrell, Picapoll Tinto, Syrah), koje se uzgajaju u mnogo manjim količinama, dobro se prilagođavaju raznovrsnim vinogradima na području ZOI-ja i od njih se proizvode kvalitetna vina koja su uravnotežena, aromatična i punog okusa te su prepoznatljivo obilježje raznih mješavina.

8.3. Likerska vina

Tradicija proizvodnje likerskih vina duboko je ukorijenjena na sjevernom području provincije Tarragona, a područje ZOI-ja „Montsant” nije iznimka. U prošlosti, kad su se vina proizvodila za potrošnju u domaćinstvu, bilo je uobičajeno imati jednu bačvu rancio vina i jednu bačvu slatkog vina. Danas se tradicionalna likerska vina proizvode mnogo sustavnije, no to ne znači da su izgubila svoj mali udio u ukupnoj proizvodnji.

9. Osnovni dodatni uvjeti (pakiranje, označivanje, ostali zahtjevi)

Pravni okvir:

Nacionalno zakonodavstvo

Vrsta dodatnog uvjeta:

Pakiranje na razgraničenom zemljopisnom području

Opis uvjeta:

Vina se moraju puniti u boce u za to registriranim vinarijama. Cilj je da se zajamči njihovo podrijetlo i pripadajuća kvaliteta izbjegavanjem prijevoza u razlivenom stanju izvan područja proizvodnje. Ako se vina ne prevoze u skladu s određenim uvjetima utvrđenima na temelju pojedinačne procjene uzimajući u obzir okolnosti svakog pojedinog slučaja, neprimjereni uvjeti okruženja mogu utjecati na njihova organoleptička svojstva.

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe u pogledu označivanja

Opis uvjeta:

Slova koja se upotrebljavaju za navođenje oznake „Montsant” moraju biti od 3 do 6 mm visine, a slova koja se upotrebljavaju za izraz „Denominación de Origen” („Oznaka izvornosti”) trebaju biti upola manja.

Poveznica na specifikaciju proizvoda

https://incavi.gencat.cat/.content/005-normativa/plecs-condicions-do-catalanes/Arxius-plecs/Pliego-de-Condiciones-DOP-Montsant-ctrl-canvis.pdf

(1) SL L 9, 11.1.2019., str. 2.